ས་འཛེམ་དགོས་པ་དང་།
དུད་འགྲོ་གླེན་ཞིང་ལྐུག་པའི་རྟེན་འབྲེལ་གྱིས་དེའི་སྙིང་ཟོས་ན་ཤེས་རབ་ལ་གནོད་
པར་དམ་པ་གོང་མ་འགའ་ཞིག་གསུངས། གཞན་ལ་སྔགས་དང་། མེ་ལ་ཕུ་འདེབས་
པ་དང་། མཚོན་རྩེ་ཁར་འཇུག་པ་སོགས་ཀྱང་སྔགས་ནུས་ལ་གནོད་པས་འདི་ལྟར་
ཉམས་སུ་བླངས་ན་དེ་དག་གི་ཉེས་པ་ཁེགས་ཤིང་། ངག་འཁྱལ་དང་འདྲེས་ཏེ་བཏོན་
པ་རྣམས་ཀྱང་བཟླས་བརྗོད་ཀྱི་གྲངས་སུ་འགྲོ་བར་གསུངས་པས་ཤིན་ཏུ་གལ་ཆེ་བའི་
གདམས་པ་ཡིན། བཟའ་བཏུང་ནང་མཆོད་ལྟར་བྱིན་གྱིས་བརླབ་པ་དང་། བདུད་རྩི་
རིལ་བུས་ཁ་དག་པར་བྱེད་པ་ཡང་ལེགས། བཅད་རྒྱའི་སྐབས་སོགས་སུ་སྦུ་གུ་ནས་མེ་
ལ་ཕུ་འདེབས་པའི་ལག་ལེན་ཡང་ཡོད། དེ་ཡང་མཁས་གྲུབ་ཁྱུང་བོའི་མགུར་བརྒྱད་
དང་། རྭ་པོད་དུ་འབྱུང་བའི་རྭའི་ཆོས་བརྒྱད་གཉིས་ཚིག་རིས་ཕྲན་ཚེགས་མ་
གཏོགས་དོན་ལ་ཁྱད་པར་མེད། དེ་ལས་མན་ངག་མི་འདྲ་བ་བརྒྱད་གསུངས་ཀྱང་
32

ངག་བྱིན་རླབས་མ་གཏོགས་གཞན་ལ་ལུང་ཙམ་ལས་མེད། པཎ་ཆེན་བློ་བཟང་ཡེ་
ཤེས་ཀྱིས་ཨཱ་ལི་ཀཱ་ལིའི་བྱིན་རླབས་ཀུན་གཟིགས་ལྔ་བ་ཆེན་པོ་ལས་གསན་འདུག་
ཀྱང་ད་ལྟ་རྒྱུན་བཙལ་ཀྱང་མ་རྙེད། མགུར་ལས། སྔར་ངག་ལ་བྱིན་གྱིས་མ་བརླབ་
པས། །སྔགས་བཟླས་པ་རྣམས་ལ་ནུས་པ་ཆུང་། །དཔལ་ཨཱ་ལི་ཀཱ་ལིའི་གདམས་པ་
བདོག །སྔགས་མི་འགྲུབ་སྙམ་པའི་དོགས་པ་མེད། །ཅེས་པའི་གདམས་པ་ངག་བྱིན་
རླབས་ཀྱི་ཁྲིད་ནི། དུས་ཕྱིས་སེ་ར་པཎྜི་ཏ་སོགས་དམ་པ་གཞན་དང་གཞན་གྱིས་ཀྱང་
གསན་ཚུལ་རྣམ་ཐར་ཅི་རིགས་ལས་འབྱུང་། འདིར་བྲག་དཀར་སྔགས་རམས་པ་བློ་
བཟང་བསྟན་པ་རབ་རྒྱས་ཀྱིས་མཛད་པའི་ཡི་གེའི་སྟེང་ནས་ཁྲི་ནམ་མཁའ་བཟང་
གིས་གསན། དེ་ལ་དགེ་འཕེལ་དཀའ་བཅུ་བློ་བཟང་དངོས་གྲུབ་ཀྱིས་གསན། དེ་ལས་
ཁྲི་བསོད་ནམས་དབང་རྒྱལ་བས་གསན་ཞིང་། དེ་ཉིད་ཀྱི་དྲུང་ནས་ཐོབ་པ་ཡིན་
གསུངས། གྲུབ་ན་ཡར་ལངས་མ་ཐག་ཁྲུས་བྱས། ཁ་བཤལ་ནས་འཇུག་པར་གསུངས་
ཀྱང་མཐའ་གཅིག་ཏུ་ངེས་པ་མེད། གང་ལྟར་བཟླས་བརྗོད་གཞན་ལ་མ་ཞུགས་པའི་
ཐོག་མར་སྐྱབས་འགྲོ་སེམས་བསྐྱེད་མདོར་བསྡུས་བྱས། རང་བདེ་གསང་འཇིགས་
གསུམ་མམ། རྡོ་རྗེ་སེམས་དཔའ་འམ། གསུང་གི་ལྷ་ཡིན་པས་འོད་དཔག་མེད་རིགས་
ལྔའི་ནང་ཚན་ཅི་རིགས་སུ་སྐད་ཅིག་གིས་བསྐྱེད། ཀྲོང་བསྐྱེད་རྒྱས་པའམ། རང་རྡོ་
རྗེ་འཇིགས་བྱེད་དུ་གྱུར་ཞེས་པ་ལྟ་བུས་ཀྱང་རུང་། དེ་ནས། རང་གི་ལྕེའི་དབུས་སུ་ལྕེ་
དབང་ཟླ་ཕྱེད་བཀས་པ་ལྟ་བུ་ཡོད་པའི་ཐད་ཀར་ཨ་ཡིག་དང་བོ་ལས་བྱུང་བའི་ཟླ་
བའི་དཀྱིལ་འཁོར་ཉ་གང་བ། ར་རི་སོགས་ཀྱི་སྐྱོན་དང་བྲལ་བ། ཤེལ་དཀར་གྱི་
མཎྜལ་ཁ་སྦུབས་པ་ལྟ་བུ། དེའི་དབུས་སུ་ཆུ་ལས་ཆུ་བུར་རྡོལ་བའི་ཚུལ་དུ་ཨོཾ་དཀར་
བོ་གྱེན་འགྲེང་ཡི་གེ་བྲིས་པ་ལྟ་བུ་མ་ཡིན་པར་དུང་གི་ཐུར་མ་བཀུག་སྟེ་བཟོས་པ་ལྟ་
བུ། དེའི་མདུན་ནས་བརྩམས་ཏེ་གཡས་སྐོར་དུ་ཨོཾ་ཨ་ཨཱ། ནས། ཨཾ་ཨཿའི་བར་དབྱངས་
33

བཅུ་དྲུག་ཁ་དོག་དཀར་བོ་ཁ་ནང་བསྟན་གྱེན་འགྲེང་གཡས་སྐོར་དུ་འཁོད་པ། དེའི་
ཕྱིར་ཨོཾ་གྱི་ཐད་ནས་འགོ་བརྩམས་ཏེ། ཀ་ཁ་ག་གྷ་ང་། ནས། ཧཀྵ་སྭཱཧཱ། ཞེས་པའི་བར་
གྱི་གསལ་བྱེད་སོ་བཞི་ཁ་དོག་དམར་བོ་ཁ་ནང་བསྟན་གཡོན་སྐོར་དུ་འཁོད་པ། དེ་
གཉིས་ཀྱི་ཕྱི་རོལ་ཏུ། ཨོཾ་ཡེ་དྷརྨཱ། ནས། ཤྲ་མ་ཎ་ཡེ་སྭཱཧཱ། ཞེས་རྟེན་འབྲེལ་སྙིང་བོ་ཁ་
དོག་སྔོན་པོ་གྱེན་འགྲེང་གཡས་སྐོར་དུ་འཁོད་པ། ཡི་གེ་ཐམས་ཅད་རང་སྒྲ་སྒྲོགས་
ཤིང་། དྭངས་ཤིང་གསལ་བ་འོད་ཀྱི་རང་བཞིན་ཅན་དུ་གསལ་གདབ། རང་ཡི་དམ་དུ་
གསལ་བའི་ཐུགས་ཀར་ལྷ་ཞི་ཁྲོ་རང་རང་དང་མཐུན་པའི་ཟླ་ཉིའི་གདན་ལ་ས་བོན་
ཀྱི་མཐར་ལྷ་དེའི་སྔགས་ཕྲེང་བཀོད་དེ། འཇིགས་བྱེད་ལྟ་བུ་ལ། ཨོཾ་ཧྲཱིཿཧྲཱིཿ ནས། ཧཱུྃ་
ཕཊ། ཨོཾ་ཨ་ཨ། ✖ཨཾ་ཨཱཿཀ་ཁ་ག་གྷ་ང་། ཧཀྵ་སྭཱཧཱ། ཨོཾ་ཡེ་དྷརྨཱ། ནས། སྭཱཧཱ། ཞེས་སྙིང་
གའི་སྔགས་ཀྱི་སྤེལ་ཚིག་ལྟ་བུར་སྦྱར་ཏེ་ལན་གསུམ་མམ། བདུན་ནམ། ཉེར་གཅིག་
གང་རུང་བཟླ། གསུང་བཤད་ལ་ཉེར་གཅིག་བཟླས་ན་ལེགས་གསུངས་གསུང་། དེའི་
ཚེ་སྔགས་ཕྲེང་གསུམ་ཨོཾ་དང་བཅས་པ་ལས་འོད་ཟེར་དཔག་ཏུ་མེད་པ་ཕྱོགས་བཅུའི་
ཞིང་ཁམས་ཁྱབ་པར་འཕྲོས་པས་རྒྱལ་བ་སྲས་དང་བཅས་པའི་སྐུའི་བྱིན་རླབས་
ཐམས་ཅད་ཨཱ་ལི་དཀར་བོ། གསུང་གི་བྱིན་རླབས་ཐམས་ཅད་ཀཱ་ལི་དམར་བོ། ཐུགས་
ཀྱི་བྱིན་རླབས་ཐམས་ཅད་རྟེན་འབྲེལ་སྙིང་བོ་སྔོན་པོའི་རྣམ་པ་ཅན་དཔག་ཏུ་མེད་
པ་བཀུག་ནས་ཨོཾ་ཡིག་སྔགས་ཕྲེང་དང་བཅས་པ་ལ་ཐིམ་པར་བསམ་པའམ། རྒྱལ་བ་
སྲས་བཅས་ཀྱི་སྐུ་གསུང་ཐུགས་དང་། ཁྱད་པར་གསུང་གི་བྱིན་རླབས་ཐམས་ཅད་ཨཱ་
ལི་དཀར་བོ། ཀཱ་ལི་དམར་བོ། རྟེན་འབྲེལ་སྔོན་པོའི་རྣམ་པར་ས་བོན་སྔགས་ཕྲེང་ལ་
ཐིམ་པར་བསམ་པ་དམིགས་སྐོར་གཅིག ཡང་སྔར་ལྟར་འོད་ཟེར་འཕྲོས་པས་འཇིག་
རྟེན་དང་འཇིག་རྟེན་ལས་འདས་པའི་ཕུན་སུམ་ཚོགས་པ་ཐམས་ཅད་རྒྱལ་སྲིད་སྣ་
བདུན་བཀྲ་ཤིས་རྟགས་ལ་སོགས་པའི་རྣམ་པར་སྤྱན་དྲངས་ནས་བསྟིམ་པ་དམིགས་
34

སྐོར་གཅིག ཡང་འོད་ཟེར་འཕྲོས་པས་དྲང་སྲོང་བདེན་ཚིག་གྲུབ་པ་དང་། གྲུབ་པ་
ཐོབ་པའི་རྣལ་འབྱོར་བ་རྣམས་ཀྱི་ངག་ནུས་བྱིན་རླབས་ཐམས་ཅད་དབྱངས་གསལ་
དང་རྟེན་འབྲེལ་སྙིང་བོའི་རྣམ་པར་བཀུག་ནས་བསྟིམ་པ་དམིགས་སྐོར་གཅིག་གོ །
དམིགས་སྐོར་གསུམ་སོ་སོའམ། དཀྱུས་གཅིག་ཏུ་བྱས་ཀྱང་ཆོག དེ་ལྟར་བསྟིམ་པས་
རྒྱལ་བ་སྲས་བཅས་ཀྱིས་བཟླས་བརྗོད་མཐུ་དང་ལྡན་པར་བྱིན་གྱིས་བརླབ་སྟེ་དེ་རྣམས་
ཀྱི་བྱིན་རླབས་ནུས་མཐུ་ཐམས་ཅད་འདུས་པའི་བདག་ཉིད་དུ་གྱུར་བས་ངག་ནུས་ལྡན་
དུ་བསམ། ད་ལྟའི་དཔེ་ཕལ་ཆེར་དུ་མི་འདུག་ཀྱང་ཁྲི་བསོད་ནམས་དབང་རྒྱལ་བའི་
ཕྱག་དཔེ་དེར་སྐབས་འདིར་དམིགས་སྐོར་གཅིག་ཞལ་ལས་ཤེས་པར་བྱའོ། །ཞེས་ཡོད་
པ་དེ་ལ་གསུང་བཤད་ཀྱང་འདི་ལྟར་མཛད་དེ། དེ་ལྟར་བྱིན་རླབས་བསྡུས་ཏེ་བསྟིམ་
པའི་དམིགས་སྐོར་གསུམ་ཚར་བ་ན་ལྕེ་སྟེང་གི་ས་བོན་སྔགས་ཕྲེང་དང་བཅས་པ་
ལས་བདུད་རྩི་དཀར་བོའི་རྒྱུན་བབས། མགྲིན་པ་ཡན་ཆད་གང་། ཐོག་མེད་ནས་ལུས་
ཀྱི་སྒོ་ནས་བསགས་པའི་སྡིག་སྒྲིབ་བག་ཆགས་དང་བཅས་པ་དག ཡང་བདུད་རྩི་
་་བོའི་
དམར་བོའི་རྒྱུན་བབས། སྙིང་ག་ཡན་ཆད་གང་། ཐོག་མེད་ནས་བསགས་པའི་ངག་གི་
སྡིག་སྒྲིབ་བག་ཆགས་དང་བཅས་པ་དག ཡང་བདུད་རྩི་སྔོན་པོའི་རྒྱུན་བབས། རྐང་
བའི་མཐེབ་སོར་ཡན་ཆད་གང་། ཐོག་མེད་ནས་ཡིད་ཀྱི་སྒོ་ནས་བསགས་པའི་སྡིག་
སྒྲིབ་བག་ཆགས་དང་བཅས་པ་དག་པར་བསམ་པའམ། ཡང་ན་བདུད་རྩི་དཀར་
རྒྱུན་བབས། ལུས་ཐམས་ཅད་གང་། ལུས་ཀྱི་སྒོ་ནས་བསགས་པའི་སྡིག་སྒྲིབ་དག་དེ་
བཞིན་དུ་བདུད་རྩི་དམར་བོ་དང་སྔོན་པོའི་རྒྱུན་རིམ་པར་བབས། ལུས་ཐམས་ཅད་
གང་། ངག་དང་ཡིད་ཀྱི་སྒོ་ནས་བསགས་པའི་སྡིག་སྒྲིབ་ཐམས་ཅད་དག་པར་བསམ་
གསུངས། དབུས་སུ་ཕྱིན་སྐབས་སྟག་ཚ་ཚང་གིས་དམིགས་སྐོར་གཅིག་ཞལ་ལས་
ཤེས་གསུངས་པ་གང་ཡིན་བཀའ་འདྲི་གནང་བ་ལའང་ལན་འདི་ལྟར་ཕུལ། བཟླས་
35

པ་ཟིན་ནས་དབུས་ཀྱི་ས་བོན་ཨོཾ་ཡིག་ལས་འོད་ཟེར་འཕྲོས་པ་མཐའ་སྐོར་གྱི་ཡི་གེ་
རྣམས་ལ་ཕོག་པས་འོད་དང་བདུད་རྩིའི་རང་བཞིན་དུ་ལྟེམས་ཀྱིས་ཞུ་ནས་ཕྱི་མ་
ནང་མ་ལ་ཐིམ་ཞིང་། དེ་ཨོཾ་ལ་ཐིམ། དེ་འོད་དུ་ཞུ་ནས་ཟླ་བའི་དཀྱིལ་འཁོར་ལ་ཐིམ།
དེ་འོད་དུ་ཞུ་ནས་ཨཱཿར་གྱུར། ཨཱཿདེ་ཡང་བདུད་རྩི་དཀར་དམར་གྱི་རྣམ་པར་ཞུ་ནས་
རང་གི་ལྕེ་ལ་ཐིམ། ལྕེ་ཡང་འོད་དུ་ཞུ་ནས་ཕྱི་དབྱིབས་ལྕེ་ལ་ནང་རྡོ་རྗེ་རྩེ་ལྔ་བའི་
རྣམ་པར་གྱུར་བས་རྒྱལ་བ་སྲས་བཅས་ཀྱི་བྱིན་རླབས་ཐམས་ཅད་དང་། དྲང་སྲོང་
གྲུབ་པ་ཐོབ་པ་རྣམས་ཀྱི་ངག་ནུས་ཐམས་ཅད་རང་གི་ངག་ལ་ཞུགས་པས་ངག་ནུས་
སློབ་དཔོན་རྒྱུད་པ་བསམ་གཏན་སེངྒེས་ཞོག་ཁ་འདི་ཉམས་ལེན་གནང་བས་ལྷ་རང་
པ་ཕུན་སུམ་ཚོགས་པ་དང་ལྡན་པར་བྱིན་གྱིས་བརླབ་པར་བསམ། ངེད་ཀྱི་ཀློག་པའི་
རང་གི་སྔགས་མི་བརྗོད་པར་དེའི་དོད་དུ་ཨོཾ་ཨཱཿཧཱུཾ། ཨོཾ་ཨ་ཨཱཿནས། ཤྲ་མ་ཎ་ཡེ་སྭཱཧཱ།
ཞེས་ཉེར་གཅིག་དང་། མཐར་དམིགས་རྣམ་གྱི་ཚིག་རྣམས་ཀྱང་ཁྲིད་ཡིག་ལྟར་
བརྗོད་ནས། ལྕེ་རྡོ་རྗེའི་རང་བཞིན་དུ་གྱུར། དེས་ནི་རྫས་སྔགས་འཁྲུལ་འཁོར་བསམ་
གཏན་ལ། །ནས། ལས་ཀྱི་རྒྱལ་བོ་མཆོག་ནི་འགྲུབ་པར་ཤོག །ཅེས་འདུས་པའི་སྨོན་
ལམ་ལས་འབྱུང་བའི་ཤོ་ལོ་ཀ་འདི་བརྗོད་པ་གོ་རྒྱུ་དང་གནད་ཟབ་པས་ངས་ཀྱང་
སྐབས་རེ་དེའི་ལད་མོ་བྱས་པ་ཡིན་གསུངས། ཨོཾ་ཨཱཿཧཱུྃ་ནི་ལྷ་ཐམས་ཅད་ཀྱི་སྤྱི་སྔགས་
ཡིན་པས་ལྷ་གང་ལ་ཡང་བཟླས་ཆོག སྤྱིར་སྔགས་ལ་མགོར་ཨོཾ་ཡོད་ཀྱང་མཇུག་
སྭཱཧཱ་མེད་པ་ལ་མཐའ་མེད། སྭཱཧཱ་ཡོད་ཀྱང་ཨོཾ་མེད་པ་ལ་མགོ་མེད། གཉིས་ཀ་ཡོད་པ་
ལ་སྤྲུལ། གཉིས་ཀ་མེད་པ་ལ་བཏུས་པ་ཞེས་རྡོ་རྗེ་གཙུག་ཏོར་གྱི་རྒྱུད་ལས་གསུངས་
ཞེས་བྲག་དཀར་དཀའ་བཅུ་རིན་པོ་ཆེས་གསུངས་པས་འདིར་ཨཱ་ལི་དང་བོ། ཀཱ་ལི་
གཉིས་པ། ཡེ་དྷརྨཱ་གསུམ་པར་བྱས་ནས་བྲག་དཀར་སྔགས་རམས་པའི་ཁྲིད་ཡིག་ཏུ་
ཡོད་ལ། གསུང་བཤད་ཀྱང་དེ་ལྟར་མཛད། ཁྱུང་བོའི་མགུར་བརྒྱད་ཀྱི་མན་ངག་ཡིག་
36

ཆུང་དུ། མགུར་བརྒྱད་པའི་དོན་ནི། སྐྱབས་འགྲོ་སེམས་བསྐྱེད་སྔོན་དུ་སོང་བས། ཐོ་
རངས་དགེ་སྦྱོར་བྱེད་ཁའི་སྔོན་དུ་ལངས་ཏེ། རང་ཡི་དམ་ལྷར་གསལ་བའི་ལྕེའི་དཀྱིལ་
འཁོར་ལ་ༀ་དཀར་བོ་བསམ།
དེར་ཨཱ་ལི་ཀཱ་ལིས་བསྐོར་བར་བསམ་སྟེ་ཨཱ་ལིའི་འགོར་
ཨོཾ་དང་། ཀཱ་ལིའི་གཤམ་དུ་སྭཱཧཱ་བཅུག་པ་ལན་གསུམ་བཟླ་བར་བྱའོ། །དེས་ངག་ནུས་
མཐར་ཐོན་ཏེ་བཟླས་བརྗོད་ནུས་པ་དང་ལྡན་པར་འགྱུར་རོ། །འདི་ལ་སྔོན་གྱི་སློབ་
དཔོན་རྣམས་ཀྱིས་རྩིས་ཆེར་མཛད་དེ་ཐུགས་དམ་དུ་བྱེད་དོ། །ངག་བྱིན་གྱིས་བརླབ་
པའི་རིམ་པའོ། །ཞེས་དང་། རྭ་ལོའི་མགུར་བརྒྱད་ཀྱི་ཡིག་ཆུང་ལས། དང་བོ་ནི། སྐྱབས་
འགྲོ་སེམས་བསྐྱེད། ཨོཾ་ཨ་ཨཱ། ཞེས་པ་བཅུ་དྲུག་དང་། ཀ་ཁ་ག་གྷ་ང་། ཞེས་པ་སོ་བཞི་
དང་། སྭཱ་དང་ཧཱ་གཉིས་བོར་བ་ལན་བདུན། ཡང་ན་ལན་གསུམ་བཟླས། དགུང་ཁ་
གཉིད་ལོག་ཁར་སྔ་མ་ལ་ༀ་བོར་ལ་སྭཱཧཱའི་མཇུག་བསྡུས་པ་ལན་གསུམ་བཟླས་དགེ་
བའི་རྩ་བ་སེམས་ཅན་ལ་བསྔོ། དེ་ལྟར་བྱས་པས་ཉིན་མོ་སྨྲས་ཚད་སྔགས་སུ་འགྱུར་རོ། །
ཅིའི་ཕྱིར་ན་སྔགས་ཐམས་ཅད་ཨཱ་ལི་ཀཱ་ལི་ལས་མ་འདས་པའི་ཕྱིར་རོ། །ལུས་ངག་ཡིད་
གསུམ་དགེ་བ་གང་བྱེད་ཀྱི་ཐུན་མཇུག་དབྱངས་དང་གསལ་བྱེད་ལན་གསུམ་མམ་
བདུན་བཟླས་ན་སྔགས་གང་བཟླས་འགྲུབ་བོ། །སློབ་དཔོན་ཀླུ་སྒྲུབ་ཀྱི་ཐུགས་དམ་
ཡིན་གསུངས། ཞེས་གསུངས་སོ། །ཡེ་དྷརྨཱ་མི་གསལ་ཡང་ཁྲིད་ཡིག་དང་ཁྲིད་རྒྱུན་
ལས་འབྱུང་། སྤྱིར་དབྱངས་གསལ་དང་། རྟེན་འབྲེལ་སྙིང་བོ་ལ་ཨོཾ་དང་སྭཱཧཱ་ཡོད་
མེད་ཅི་རིགས་དང་། ན་མོ་རཏྣ་ཏྲ་ཡཱ་ཡ། ཞེས་སྦྱར་བའང་ཡོད་པས་སྐབས་སུ་བབས་
པའི་རྣམ་དབྱེ་ཤེས་པ་གལ་ཆེ། མཛོད་དགེ་རི་ཁྲོད་པ་མཁས་གྲུབ་བསྟན་འཛིན་པས་
ཤིས་བརྗོད་སོགས་ཀྱི་སྐབས་རྟེན་འབྲེལ་སྙིང་བོའི་འགོར། ན་མོ་རཏྣ་ཏྲ་ཡཱ་ཡ་ཞེས་པ་
ངེས་ཅན་དུ་སྦྱོར་བར་སྣང་། དེ་ལྟར་བྱས་པའི་ཕན་ཡོན་ནི། འདི་ཉིད་ལས། གསེར་
འགྱུར་རྩི་ཡིས་ལྕགས་མཁར་བསྒྱུར་བ་བཞིན། །ཐ་མལ་ངག་ཀྱང་དོན་ལྡན་བཟླས་
37

བརྗོད་དང༌། །སྔགས་བཟླས་ཉིད་ཀྱང་མང་བོར་བསྒྱུར་བྱེད་པའི། །འཕྲུལ་འདེགས་
མན་ངག་གནད་ཀྱི་ལྡེ་མིག་འདི།
།ཞེས་པ་ལྟར་བཟླས་བརྗོད་གང་བྱས་བྱེ་བར་འགྱུར་
བ་དང་། མེ་དང་སྒོག་ཙོང་ཤ་སོགས་ཀྱིས་སྔགས་ནུས་མི་འཕྲོག་ཅིང་། ཐ་ན་དེ་ཉིན་
ངག་འཁྱལ་སྨྲས་པ་རྣམས་ཀྱང་བཟླས་བརྗོད་དུ་འགྲོ་བར་གསུངས་ཏེ། ངག་འཁྱལ་
བཟླས་བརྗོད་དུ་མ་སོང་ཡང་དེའི་ཉེས་པ་ཁེགས་ན་བསམ་གྱིས་མི་ཁྱབ་པ་རེད་
གསུངས། ཁྲིད་ཡིག་གསུང་རྩོམ་ཞུ་པ་བོ་བློ་བཟང་བསྟན་པ་ཞེས་འདུག་པས་བྲག་
གཡབ་ཆུང་ཚང་སྤྲུལ་སྐུ་གོང་མ་དེ་ཡིན་ནམ་སྙམ། བྲག་དཀར་སྔགས་རམས་པ་དང་།
ཤ་སྦྲང་སྔགས་རམས་པ་འཇམ་དབྱངས་བློ་གྲོས་གཉིས་ལ་དེ་དུས་རྒྱུད་པའི་སྔགས་
རམས་པ་གཉིས་ཞེས་གྲགས་ཆེ། སྔ་མ་སྐལ་ལྡན་རྒྱ་མཚོའི་སློབ་མ་ཡིན་པས་ཀུན་
མཁྱེན་གོང་མས་དགོན་པ་འདེབས་པའི་སྔོན་ནས་མདོ་སྨད་དུ་ཕེབས་ཟིན་པ་འདྲ།
གསང་འཇིགས་ཀྱི་རིམ་གཉིས་དང་། ལྕགས་མཁར་ཟུར་འདེབས་སོགས་གསུང་རྩོམ་
ཡང་མང་། འཇིགས་བྱེད་ཀྱི་རིམ་གཉིས་ལ་རྩལ་ཐོན་པས་ནུས་པ་ཤིན་ཏུ་ཆེ་བ་ཡིན་
འདུག དེ་དུས་བྱ་ཁྱུང་ལ་ཁྲི་མཐར་མི་ཐོན་པའི་གེགས་ཞིག་ཡོད་པའི་དོན་དུ་གདན་
དྲངས་ནས་བྱ་ཁྱུང་གི་རྒྱབ་རིའི་རྩེ་ནས་སངས་རྒྱས་སྟོང་གིས་ཤིས་པ་བརྗོད་པ་བྱུང་
བ་བགེགས་ཀྱི་ཆོ་འཕྲུལ་ཡིན་ཞེས་གནས་དེར་སྐུ་མཚམས་ལ་བཞུགས། མཐར་སྦྱིན་
སྲེག་ཅིག་བྱེད་པས་དེའི་བར་ལ་ཉེ་འཁོར་འདིར་མི་གཅིག་གྲིར་ཤི་ན་ད་རེས་ལ་ཕན་
ཐོགས་གསུངས་པས་སང་སྦྱིན་སྲེག་བྱེད་པའི་དོ་ནུབ་ཟ་ལར་གྱི་རྐུན་མ་ནག་ར་ཟེར་
བ་བྱ་ཁྱུང་གི་ལྷ་ཁང་ཆེན་མོའི་ནང་དུ་ཞུགས་པ་བཟུང་ནས་བརྡུང་ཚོད་མ་ཟིན་པར་
ཤི་བའི་གཡང་གཞི་རློན་པ་མནབ་ནས་འཇིགས་བྱེད་དྲག་པོའི་སྦྱིན་སྲེག་མཛད་
པས་གྲུབ་ཆེན་ཚད་ལྡན་ཡོད་པ་རེད། དེར་འཇིགས་བྱེད་ཞི་བའི་འཁྲུལ་འཁོར་གྱི་
རྒྱུན་ཚུགས་པ་སོགས་ཀྱི་ལོ་རྒྱུས་དུ་མ་ཞར་བྱུང་དུ་གསུངས་སོ། །
38

ཞེས་གྲུབ་ཆེན་ར་ཧུ་ལའི་གདམས་པ་ཁྱུང་བོ་མགུར་བརྒྱད་ཀྱི་མན་ངག་ལས་བྱུང་བའི་
ངག་བྱིན་རླབས་ཀྱི་ཁྲིད་ཀྱི་བརྗེད་བྱང་ངག་གི་ཉེས་པ་ཀུན་སེལ་ཞེས་བྱ་བ་འདི་ཡང་སྨྲ་བའི་
དབང་ཕྱུག་རྡོ་རྗེ་འཆང་དངོས་དཀོན་མཆོག་རྒྱལ་མཚན་པའི་གསུང་གི་བདུད་རྩི་ཡང་ཡང་ཐོབ་
པ